[{"text_idx": "#000001", "text": "Tallinna linnavolikogu Reformierakonna fraktsiooni esimees O\u0303nne Pillak teeb ja\u0308rgmisel na\u0308dalal linnavalitsusele ettepaneku suurendada lasteaedadele makstavat pearaha sel aastal 120 euroni ja 2015. aastaks 160 euroni."}, {"text_idx": "#000002", "text": "\u201cSee, et Tallinna lasteaiad on alarahastatud ei ole enam kellelegi uudis. Tallinna lasteaiad vajavad senisest suuremat toetust ning lasteaedade lisaraha peab tulema Tallinn eelarvest, mitte lapsevanemate taskutest,\u201d u\u0308tles Pillak."}, {"text_idx": "#000003", "text": "Esimehe so\u0303nul plaanib fraktsioon algatada linnavolikogus eelno\u0303u, mis na\u0308eb ette lasteaedade pearaha suurendamist 160 euroni hiljemalt 2015. aastaks."}, {"text_idx": "#000004", "text": "\u201cRa\u0308a\u0308kides lasteaiajuhatajatega on alati peamiseks mureks olnud Tallinna linnavalitsuse poolt ma\u0308a\u0308ratud ebapiisav pearaha. Ta\u0308na on see summa u\u0308he lapse kohta 106,6 eurot kuus ehk 2558 eurot 24 lapselises ru\u0308hmas. See summa peaks katma ru\u0308hmas tegutsevate kahe o\u0303petaja ja o\u0303petajaabi to\u0308o\u0308tasu, ru\u0308hmade majandamiskulud (ku\u0308tte, elektri, vee, igapa\u0308evase korrashoiu, o\u0303ppevahendite ostmise, voodipesu pesemise), aga ka va\u0308iksemad remondikulud,\u201d selgitas Pillak."}, {"text_idx": "#000006", "text": "\u201cKindlasti ku\u0308sib linnavalitsus, kust vo\u0303tta ta\u0308iendavad vahendid pearaha to\u0303stmiseks. Sel aastal oleks vajaminev lisaraha 3,6 miljonit eurot,\u201d u\u0308tles Pillak ning lisas, et ku\u0308simus on valikutes, kuidas linnaeelarvet kasutada."}, {"text_idx": "#000007", "text": "\u201cMeie hinnangul on olulisem panustada lasteaedadesse kui linnavalitsuse propagandamasina nuumamisse. U\u0308ks katteallikas vo\u0303iks olla Tallinna Televisiooni sulgemine ja 2,9 miljoni euro andmine lasteaedadele pearaha to\u0303stmise la\u0308bi,\u201d to\u0303i Pillak u\u0308he na\u0308itena."}, {"text_idx": "#000008", "text": "Ta lisas veel, et pearaha to\u0303stmise vajalikkuse on va\u0308lja toonud ka Tallinna Lasteaedade Hoolekogude liit oma kirjas, mis saadeti ko\u0303igile volikogu fraktsioonide esimeestele. \u201cToetame Tallinna Lasteaedade Hoolekogude liidu mo\u0303lemat ettepanekut, nii pearaha to\u0303stmise vajalikkust, kui ka ettepanekut ja\u0308tta lapsevanemate jaoks lasteaia kohatasu sel aastal to\u0303stmata.\u201d"}, {"text_idx": "#000009", "text": "Reformierakonna fraktsioon annab Tallinna linnavolikogus selle aasta esimesel istungil u\u0308le eelno\u0303u, millega suurendatakse linna panust lasteaedade pearahadesse. Kasv peab olema eelno\u0303u ja\u0308rgi sel aastal 120 eurot lapse kohta kuus, 2014. aastal 140 eurot ning 2015. aastal 160 eurot."}, {"text_idx": "#000010", "text": "Reformierakond: noortesport ei ole Tallinna prioriteetJaak Aaviksoo, ko\u0303rgharidus ja digimuutumineSavisaare, Vitsuti ja Juske 13. palk tuleb anda lasteaiao\u0303petajatele palgato\u0303usuksMaha Tallinna TV \u2013 raha lasteaedadeleJa\u0308germeister Rock Liiga on vo\u0303imalus ko\u0303igile muusikuteleFOTOD: Linnahall laguneb nii mis mu\u0308hiseb"}]